stanford-oval/wikipedia huggingface dataset:
היסטוריה של חקר מוצא האדם
הערות שוליים

↑  Wood, B. A. (2009) "Where Does the Genus Homo Begin, and How Would We Know?"; in The First Humans - Origin and Early Evolution of the Genus Homo, (Eds: Grine,F. E. Fleagle, J. G. & Leakey, R. E.). Springer. p. 17-28. ISBN 978-1-4020-9979-3.
↑  Rightmire, G. P. (2000) "Homo"; in the Encyclopedia of Human Evolution and Prehistory, 2nd Ed (Eds: Delson, E. Tattersal, I. Van Couvering J. A. & Brooks, A. S.). Garland Publishing, NY. pp. 657-668.
↑  תקציר עבודת המחקר
1 2  יואל רק, על אנשים ועל מאובנים - הרצאה ראשונה בסדרה, באתר אוניברסיטת תל אביב, דקות 65-59
↑  יואל רק, על אנשים ועל מאובנים, באתר אוניברסיטת תל אביב, דקות 34:03-28:12 + דקה 61 ואילך
↑  The Chimpanzee Sequencing and Analysis Consortium (2005) "Initial sequence of the chimpanzee genome and comparison with the human genome" Nature. Vol. 437, pp. 69-87
| אבולוציה |
| --- | --- | --- |
| מנגנונים ותהליכים | הסתגלות • סחף גנטי • זרימת גנים • מוטציה • ברירה טבעית • ברירה זוויגית • ברירת שארים • היווצרות המינים |  |
| מחקר והיסטוריה | היסטוריית חקר האבולוציה • היסטוריית חקר התפתחות האדם • ראיות • היסטוריה של החיים • מאובן מעבר • הסינתזה המודרנית • השפעות חברתיות • תאוריה ועובדה • התנגדויות / מחלוקת |  |
| תחומים בביולוגיה אבולוציונית | קלדיסטיקה • גנטיקה אקולוגית • ביולוגיה התפתחותית אבולוציונית • אבולוציה של האדם • אבולוציה של צמחים • אבולוציה מולקולרית • פילוגנטיקה • גנטיקה של אוכלוסיות • אבולוציה של השפה |  |
קטגוריית אבולוציה • פורטל ביולוגיה
שלד ה"פיגמי" של אדוארד טייסון (אנ'), השימפנזה הראשון שתואר מדעית, מוצג במוזיאון להיסטוריה של הטבע בלונדון
איור מפורסם מתוך מאמרו ההיסטורי של תומאס הקסלי "מקומו של האדם בטבע" משנת 1863. מימין לשמאל: שלד של אדם מודרני, גורילה, שימפנזה, אורנגאוטן וגיבון.
"שושלת היוחסין של האדם" מתוך ספרו של ארנסט הקל בשנת 1876 (מתורגם לאנגלית)
המאובנים המקוריים של "פיתקאנתרופוס ארקטוס" (כיום הומו ארקטוס) שהתגלו באי ג'אווה ב-1891, מונחים בכספת המקורית של אז'ן דובואה, במוזיאון הלאומי לתולדות הטבע בליידן. נראות כיפת גולגולת (למעלה מימין), עצם ירך (במרכז) ושן טוחנת (מתחתיה).
כלי אבן מסותת מן הראשונים שתוארו, כיום מסווג כאבן יד מן התעשייה האשלית. השרטוט על ידי ג'ון פרר משנת 1800.
סט הפלואידי של כרומוזומים באדם (בירוק) ובשימפנזה (באדום). הכרומוזומים זהים כמעט לחלוטין, אלא שכרומוזום 2 באדם נוצר מאיחוי של כרומוזומים 2A ו-2B בשימפנזה. X ו-Y הם כרומוזומי המין ו-M מסמן את הגנום המיטוכונדרי.
סחרור (תעופה)

מטוס קל מדגים סחרור של שלושה מחזורים.
סחרור בתעופה הוא מצב של אובדן שליטה המוגדר כהזדקרות לא מתואמת, בה המטוס מקבל מומנט סיבובי בנוסף להיפרדות זרימת האוויר מהכנפיים. התופעה נחשבת למסוכנת בין תופעות איבוד שליטה בגלל הקושי בהיחלצות, והגובה שהמטוס מאבד תוך צניחה.
מאפיינים

סחרור הוא מצב של הזדקרות לא מתואמת, קרי כנף אחת מזדקרת לפני הכנף השנייה. במצב זה הכנף שהזדקרה ראשונה חווה פחות עילוי ויותר גרר מהכנף השנייה והיא מושכת את גוף המטוס לכיוונה ולמטה. המטוס מקבל מומנט סיבובי לכיוון הכנף. המומנט הסיבובי החזק גורם להמשך הסחרור, מה שמונע מזרימת האוויר מלהיצמד בחזרה לפרופיל הכנף ולהתחיל ליצור עילוי, ולכן ההיחלצות ממצב זה היא מסובכת יותר ולוקחת יותר זמן מהיחלצות מהזדקרות.
מאפיינים > הגדרות

סחרור הוא תנועת סיבסוב מתמשכת בזווית התקפה מעל זווית ההזדקרות. הגדרה זו מצריכה הסבר מאחר שיש תנועות נוספות פרט לסיבסוב. למעשה הגדרה זו מתאימה לסחרור שטוח מושלם, אשר בו זווית ההתקפה היא 90 מעלות והתנועה היחידה היא סיבסוב. אבל רוב הסחרורים אינם כאלו ולכן ככל שאף המטוס נמצא במצב תלול יותר כלפי מטה הרי בנוסף לסיבסוב יתקבלו גם תנועות גלגול ותנועות עלרוד. מכל מקום התנועה הדומיננטית בסחרור היא הסבסוב וגם הוא מגדיר את כיוון הסחרור, סיבוב שמאלה משמעו סחרור שמאלה ולהפך.
זווית הזדקרות זו זווית ההתקפה אשר בה מתקיים לפחות אחד מן התנאים הבאים:
רעידות מטוס בלתי קבילות.
תנועות לא מבוקרות של המטוס כגון הזדקרות כנפיים, הרמות הורדות אף פתאומיות, בריחת אף הצידה.
שיעור שקיעה גבוה.
התבדרות זה שלב טיסה בתחום שמעבר לזווית ההזדקרות, אשר ממנו יתפתחו תנודות שלאחר הזדקרות P.S.G) - Post Stall Gyration), הזדקרות עמוקה (Deep Stall) או סחרור. ההתבדרות מאופיינת בדרך-כלל בתנועת עלרוד או סיבסוב מתמשכת. נטרול הגאים מידי במצב זה יחלץ את המטוס כמעט מיידית מן המצב בו הוא נתון.
תנודות שלאחר הזדקרות P.S.G) - Post Stall Gyration) זה שלב טיסה בתחום שמעבר לזווית ההזדקרות הבא לאחר ההתבדרות אם לא בוצע נטרול הגאים מיידי ולפעמים למרות שבוצע נטרול כזה. הוא מאופיין בתנועות חריפות באחד או יותר מצירי המטוס (עלרוד, סיבסוב או גלגול) והוא נובע מכך שהיציבות הטבעית של המטוס מנסה להחזיר את המטוס לטיסה נשלטת בעוד שכוחות התאוצה מנסים לבדר אותו הלאה.
הזדקרות עמוקה (Deep Stall) זה מצב בתחום הטיסה הבלתי נשלטת אשר בו המטוס מוחזק בזווית התקפה גבוהה בהרבה מזווית ההזדקרות, אבל אינו מפתח תנודות חזקות במיוחד בשאר צירי המטוס (גלגול וסיבסוב). במצב זה המטוס שוקע כלפי מטה בקצב מהיר מאוד, מורגשות רעידות חזקות, יש מעט נדנודי כנפיים וסיבסובים קלים. ברוב המטוסים ההיחלצות ממצב זה היא מיידית עם שחרור או דחיפת הסטיק קדימה. יוצא מן הכלל הוא מטוס ה-F16 אשר לו מוד הזדקרות עמוקה שקשה להיחלץ ממנו ויש צורך בטכניקת הטסה מיוחדת כדי להיחלץ.
מאפיינים > סוגי סחרור

באופן כללי ניתן לאפיין שלושה סוגי סחרור עיקריים:
סחרור שטוח - זה סוג סחרור אשר בו זווית ההתקפה גבוהה מאוד, קרוב ל-90 מעלות, והתנועה הדומיננטית בו היא סיבסוב מהיר מאוד. המטוס משלים סיבוב בכ- 2 עד 4 שניות ושוקע כלפי מטה כמעט בלא תנודות כנפיים או במצב האף. ברוב המטוסים קשה להיכנס לסוג זה של סחרור מאחר שנדרשת אנרגיה גבוהה בשילוב עם תפעול הגאים חריף כדי להגיע למצב זה, ומאחר שמצב זה מאוד יציב גם קשה יותר להיחלץ ממנו. ככל שנותנים למטוס לפתח מספר רב יותר סיבובים בסחרור יידרשו גם יותר סיבובים כדי להיחלץ מן המצב. לעיתים יפעלו על הטייס עומסי G גבוהים מאוד ולא נעימים בעיקר בכיוון של "עיניים החוצה" (G אורכי) דבר שיקשה עוד יותר על ביצוע הפעולות הנכונות לצורכי היחלצות.
סחרור מתנודד - כשמו כן הוא, בדרך כלל סחרור פחות אנרגטי שבו מורגשות תנודות חזקות בשלושת צירי המטוס. מצב האף יהיה תלול יותר ויהיה קשה לעיתים להבדיל בין תנועות הסיבסוב והגלגול. בכל מקרה כאשר הסחרור הוא ישר (זווית התקפה חיובית וגדולה מזווית ההזדקרות) הגלגול והסיבסוב יהיו באותו כיוון שהוא כיוון הסחרור. עבור הטייס גם סחרור זה אינו נח במיוחד בעיקר משום שלעיתים נדמה לו שהמטוס הופך את כיוון הגלגול ובגלל שהסיבסוב אינן דומיננטי מספיק, עלול הטייס לטעות ולחשוב שהשתנה כיוון הסחרור ולשגות בפעולות ההיחלצות.
סחרור הפוך - זהו סחרור בזווית התקפה שלילית. סחרור מעין זה יכול להיות שטוח או מתנודד ובכל מקרה בסחרור זה יהיה כיוון הגלגול הפוך לכיוון הסיבסוב והמטוס יהיה הפוך על גבו. לסחרורים אלו קשה להיכנס משום שצריך לזקר את המטוס בזווית שלילית מצב שרוב הטייסים לא מגיעים אליו. מצב אופייני שגורם לכניסה לסחרור הפוך הוא היחלצות לא נכונה מסחרור ישר. ניתן להיכנס לסחרור הפוך גם ממצב של נפילה על הזנב במהירות 0. מרבית המטוסים ייצאו בקלות מסוג כזה של סחרור אם הטייס יעביר את ההגאים למצב ניוטרל.
תרשים של סחרור אופייני, כלי הטיס סובב סביב ציר, עם אפו פונה מטה.
סחרור שטוח, במצב זה אף המטוס לא נופל מטה, זה מקשה על היחלצות בגלל זרימה קטנה יותר על מייצב והגה הכיוון.
תרשים של סחרור הפוך, גחון המטוס פונה מעלה. סוג זה של סחרור נחשב לסוג המסוכן ביותר של סחרור, לרוב לא ניתן להיחלצות.
מאפיינים > גורמים משפיעים

מנוע - מרגע שהמטוס התייצב בסחרור תהיה השפעת המנוע עליו זניחה משום היותו כציר מרכז הכובד וחוסר יכולתו לייצר מומנט המתנגד לתנועת הסיבסוב. במקרים רבים יהיה המנוע עצמו מזוקר במצב זה.
מרכז כובד - ככל שמרכז מרכז הכובד של המטוס אחורי יותר, יהיה המומנט להורדת האף קטן, וכתוצאה יהיה הסחרור שטוח יותר, מהיר יותר וקצב איבוד הגובה לסבוב קטן יותר. הרגישות לכניסה לסחרור תהיה גבוהה יותר ואילו ההיחלצות תהיה קשה יותר.
מטענים חיצוניים - מטענים חיצוניים ובעיקר נתיק גחון פוגעים ביציבות הרוחבית של המטוסים. תליות מסוימות אף מזיזות את מרכז הכובד לאחור. מכאן שמטענים חיצוניים מגדילים בדרך כלל את הרגישות לסחרור המקשים על ההחלצות ממנו. במרבית המטוסים לא מומלץ להשליך מטענים תוך כדי סחרור מאחר שהם עלולים לפגוע במטוס או במשטחי היגוי חיוניים כגון מייצב הגובה. מטענים בכנפיים (נתיקים, פצצות) יגרמו לסחרור פחות אוסצילטורי.
מטענים אסימטריים - מטענים אסימטריים חיצוניים או דלק הכלוא באחת הכנפיים מגדילים מאוד את הרגישות לסחרור וכאשר הסחרור מפותח הם עלולים לגרום לסחרורים קשה להחלץ מהם. כמו כן כאשר המטוס אסימטרי הסחרורים יהפכו כמעט תמיד למתנודדים גם אם התחילו כסחרורים שטוחים.
היחלצות מסחרור

כלי טיס מסוימים ידרשו תפעול מסוים בשביל להיחלץ מסחרור, בעוד אחרים יחלצו ממצב זה ללא תפעול עקב תכונות היציבות הסטטית והדינמית של כלי הטיס. עם זאת, מטוסים מסוימים מסתכנים בכשל מבני חמור עם כניסה לסחרור, וחלקים מכלי הטיס עלולים להישבר במהלכו.
סחרור בטיסה רגילה הוא אופייני להטסה שגויה בגישה לנחיתה, בפנייה במהירות נמוכה וזווית גלגול גבוהה במהלך הקפה ובמיוחד לקראת צלע הפיינל. במצב זה לרוב למטוס אין אפשרות להיחלץ שכן גובה ההיחלצות הוא רב יותר מגובה המטוס מהקרקע. הסיכון לסחרור גובר במהלך טיסה לא מתואמת.
במטוסי קרב סחרור יכול להיגרם תוך כדי תמרון חריף. כמו כן הנטייה להסתחרר מחריפה אם ישנו מטען לא מאוזן בין הכנפיים, אם לדוגמה מטוס הפיל פצצה מכנף אחת או שיגר טיל אחד.
זיהוי הסחרור
ניתן לזהות סחרור מיוצב בכך שזווית ההתקפה תחיה מיוצבת פחות או יותר וגבוהה מזווית ההזדקרות (חיובית או שלילית). המהירות תהיה קרובה לאפס או נמוכה מאוד. שיעור השקיעה יהיה גבוה מאוד ושיעור הסבסוב גבוה. כל עוד לא מתקיימים תנאים אלו המטוס עדיין לא בסחרור או שכבר יצא ממנו. חשוב לוודא שאכן המטוס בסחרור מיוצב לפני שמתחילים בפעולות היחלצות משום שהכנסת הגאים בשלב מקדים לסחרור או הימנעות מאיזון הנאים כאשר המטוס כבר נחלץ מן הסחרור עלולים לגרום לסחרור. כיוון הסחרור ניתן לזהות על ידי תמונת העולם החיצוני או על ידי מחט מד שיעור הפניה (מצביעה לכיוון הסבסוב).
השפעת ההגאים
הגה הגובה - אפקטיבי בעיקר בשלב ההזדקרות והתנועות שלאחר הזדקרות. דחיפת סטיק קדימה בשלב זה תקטין בדרך כלל את זווית ההתקפה והמטוס ייחלץ מן המצב. בשלב הסחרור המיוצב לא מצליח הגה הגובה להתגבר על הכוחות האינרציאליים ולחלץ את המטוס מן הסחרור. דחיפת הסטיק קדימה, יוצרת שיווי משקל חדש בין הכוחות שגורם בדרך כלל למצב אף תלול יותר ולקצבי סיבוב מהירים יותר. לאחר שיוקטן קצב הסיבוב על ידי הגאים אחרים ויחד איתו יקטנו הכוחות האינרציאליים תהיה דחיפת הסטיק קדימה אפקטיבית ותקטין את זווית ההתקפה מתחת לזווית ההזדקרות.
הגה הכיוון - האפקטיבי ביותר בפעולתו בהקטנת הסבסוב בצורה ישירה. ככל שהסחרור שטוח יותר תהיה השפעת הגה הכיוון קטנה יותר אך בכל מקרה יש להכניס רגל כנגד הסבסוב בכל סוגי הסחרורים בכל סוגי המטוסים.
מאזנות - הכנסת מאזנת לכיוון הסיבוב תגרום למטוס מומנט גלגול שיהפוך בחלקו למומנט מוריד אף בגלל תופעת הצימוד האינרציאלי. במטוסי הקרב המאזנת היא המשפיעה ביותר על חילוץ המטוס ממצב של סחרור. לרוב הגה הכיוון מוסתר והיות שהמהירות קדימה קרובה לאפס וזווית ההתקפה גבוהה, הגה הגובה לא משפיע. בסחרור שטוח הכנף החיצונית לסחרור רואה מהירות לא מבוטלת ולכן המאזנות הן ההגה המשמעותי ביותר בשלב ההחלצות מן הסחרור.
ראו גם

יציבות כלי טיס
הזדקרות
אסון תעופה
| תעופה • תעופה צבאית • תעופה אזרחית |
| --- | --- | --- |
| עקרונות | אווירודינמיקה • כוח עילוי • גרר • מספר מאך • זווית התקפה • הזדקרות • פרופיל אווירודינמי • עומס כנף • מערבולת • אפקט קואנדה • יחס גלישה • פינת ארון המתים | מטוס פעלולים ציור של כדור פורח מסוק |
| כלי טיס | מטוס • מסוק • כדור פורח • ספינת אוויר • דאון • המראה ונחיתה אנכית (VTOL) • המראה ונחיתה קצרה (STOL) | מטוס פעלולים ציור של כדור פורח מסוק |
| מבנה | כנף • כנפון קצה־כנף • מדף • מאזנות • ספוילר • מעצור אוויר • מוטת כנפיים • כונס אוויר • כני נסע • הגה גובה • הגה כיוון • תא הטייס • משטחי היגוי • קנארד | מטוס פעלולים ציור של כדור פורח מסוק |
| הנעה | מנוע בעירה פנימית • מנוע כוכבי (רדיאלי) • מדחף • מנוע סילון • היפוך דחף • מנוע מגח סילון • מנוע על-מגח סילוני • מנוע רקטי • חשמל | מטוס פעלולים ציור של כדור פורח מסוק |
| תופעות | גלגול הולנדי • צימוד אינרציאלי • בום על-קולי • התעבות סביב כלי טיס • אוסצילציה • ורטיגו • התקרחות | מטוס פעלולים ציור של כדור פורח מסוק |
| מערכות | מחווני טיסה • צינור פיטו • מכל דלק נתיק • מצנח בלימה • אוויוניקה • מערכת בקרת טיסה • חיווט תעופתי • קופסה שחורה | מטוס פעלולים ציור של כדור פורח מסוק |
| שלבי טיסה | הסעה ודחיפה • המראה • טיפוס • הנמכה • שיוט • נחיתה • אווירובטיקה • הקפה | מטוס פעלולים ציור של כדור פורח מסוק |
| מקצועות | צוות אוויר • טייס  • מהנדס טיסה • צוות קרקע • הנדסת אווירונאוטיקה | מטוס פעלולים ציור של כדור פורח מסוק |
מונחים בתעופה
תרשים זה מדגים את התנאים של הזדקרות לא מתואמת. כנף אחת כוללת פחות עילוי ויותר גרר מהכנף השנייה.
נאטי גאן

| --- | --- |

כרזת הסרט בישראל
 בימוי:  Jeremy Kagan 
 תסריט:  אנדרו ברגמן 
 שחקנים ראשיים:  מרדית' סלנגר גבריאל רוז דון ס. דייוויס Zachary Ansley גארי צ'אלק גרנט הסלוב גרי צ'לק Bruce M. Fischer סקטמן קרוצ'ס ג'ון קיוזאק בארי מילר ריי וייס לייני קאזאן Jed איאן טרייסי בפסקה זו רשומה אחת נוספת שטרם תורגמה 
 מוזיקה:  ג'יימס הורנר 
 צילום:  דיק בוש 
 מדינה:  ארצות הברית 
 חברת הפקה:  סרטי וולט דיסני 
 חברה מפיצה:  אולפני וולט דיסני, דיסני+ 
 הקרנת בכורה:  8 בספטמבר 1985 
 משך הקרנה:  100 דק' 
 שפת הסרט:  אנגלית 
 סוגה:  סרט ילדים, סרט הרפתקאות 
 מקום התרחשות:  וושינגטון, שיקגו 
 הכנסות באתר מוג'ו:   journeyofnattygann
 אתר רשמי
 דף הסרט ב־IMDb
 
נאטי גאן (באנגלית: The Journey of Natty Gann, המסע של נאטי גאן) הוא סרט הרפתקאות אמריקאי משנת 1985 בבימויו של ג'רמי פול קגן, שהופק על ידי אולפני וולט דיסני בסרט מככבים מרדית' סלנגר, ג'ון קיוזאק, לייני קאזאן וריי וייס. הסרט זכה בפרס האוסקר עבור עיצוב התלבושות בטקס פרסי האוסקר ה-58. הסרט מתרחש בתקופת השפל הגדול בארצות הברית.
עלילה

בשנת 1935, נאטי גאן היא טום בוי בגיל ההתבגרות המתגוררת בשיקגו עם אביה האלמן המובטל, סול. לאחר שלא היה בעבודה בגלל השפל הגדול, סול מגיש בקשה לעבודה כחוטב עצים בוושינגטון. עם זאת, כדי לקבל את התפקיד, עליו לצאת כמעט ללא התראה באוטובוס של החברה. הוא לא מצליח למצוא את נאטי לפני היציאה, אז הוא משאיר לה מכתב המבטיח לשלוח לה את דמי הנסיעה להצטרף אליו ברגע שהוא ירוויח אותם. בינתיים הוא דואג שקוני, בעלת הפונדק הרדודה והסרת הרגישות של חדר האירוח שלהם, כדי שנאטי תוכל להישאר תחת השגחתה הזמנית.
לאחר ששמעה את קוני מדווחת עליה כילדה נטושה, נאטי בורחת על מנת למצוא את אביה בעצמה, והיא יוצאת למסע חוצה מדינה במהלכו היא נוסעת ברכבות יחד עם נוסעים ונוודים אחרים חסרי פרוטה. בדרך היא מצילה כלב זאב מתחרויות לחימה של כלבים. בתמורה הכלב, אותו היא מכנה וולף, הופך לחבר ולמגן שלה במהלך מסעה לאביה. היא מנהלת רומן קצר ותמים עם נוסע צעיר אחר, הארי, ונתקלת במכשולים שונים הבודקים את אומץ ליבה, התמדה וכושר ההמצאה שלה. לדוגמה היא נעצרת לאחר גניבת בקר ומועברת למתקן לנוער. נאטי מצליחה להימלט מבית המעצר ומתעמתת עם צ'רלי, הנפח שקיבל שליטה על הזאב שנלכד. צ'רלי מתגלה כחביב והוגן; הוא מחזיר לה את וולף וגם מבשל לה ארוחה. צ'רלי גם נותן לנאטי מספיק כסף עבור כרטיס רכבת. היא מרומה בכספי הכרטיסים שלה על ידי סוכן כרטיסים חסר מצפון, ונמלטת בקושי מניסיונו להסגיר אותה, וחוזרת "לנסוע על הפסים" באופן בלתי חוקי ברכבות משא, שם היא מתאחדת במפתיע עם הארי בעיר פחונים בצד הרכבת.
כאשר אביה של נאטי מתקשר לקוני, היא אומרת לו שנאטי איננה. בשיחת טלפון מאוחרת יותר, הוא כואב לגלות שהארנק של נאטי נמצא מתחת לרכבת משא שירדה מהפסים בקולורדו – ללא ידיעתו, היא שרדה את ההתרסקות. הוא מקבל חופשה של שבוע מחברת העצים כדי לחפש אחריה בין ההריסות, אך ללא הועיל. הוא חוזר למחנה העצים ומבקש את העבודות המסוכנות ביותר, המכונה "עבודת אלמנה", כעת, כשנדמה שאין לו מה לחיות עבורו.
בהגיעה לחוף המערבי, המסע של נאטי מקבל עוד כמה פניות מאתגרות. הארי מוצא עבודה דרך המינהל לקידום העבודות הפדרלי בסן פרנסיסקו, אך היא מסרבת להזמנתו ללכת איתו, ומעדיפה למצוא את אביה. חברת כריתת העצים אינה רושמת את סול גאן בין עובדיה, אך נאטי לא נרתעת, היא מחפשת אותו ללא הצלחה על ידי הצגה לכורתי עצים אחרים את תמונתו בתליון שנתן לה. וולף שומע את קריאותיהם של זאבים אחרים בקרבת מקום, ונאטי אומרת לו בדמעות ללכת להצטרף למין שלו. פקידת החברה תופסת אותה באחד ממחנות היער ואומרת לה כי היא חייבת להישל חזרה במורד ההר למען ביטחונה. לאחר מכן הפקידה מוצאת במפתיע את המכתב שאביה שלח לה בו צרף את כרטיס הרכבת שלה ומספרת לנאטי על מיקומו. נאטי נוסעת ברכב במהירות אך הרכב עובר תאונה. היא ממשיכה ברגל ורואה את משאית החברה חולפת על פניה עמוסה בפצועים. במשאית היא מזהה את אביה. היא רצה אחריו וקוראת לו, אבל בסופו של דבר היא הרוסה כאשר היא לא מצליחה לעצור את המשאית. לפתע היא שומעת את קולו קורא לה ומוצאת אותו עומד בכביש. הם חולקים חיבוק ארוך, כאשר וולף מביט מצוק סמוך.
צוות השחקנים הראשי

מרדי'ת סלינג'ר בתפקיד נאטי גאן
ג'ד כלב הזאב בתפקיד וולף
ג'ון קיוזאק בתפקיד הארי
ריי וייז בתפקיד סול גאן
לייני קאזאן בתפקיד קוני
דון ס. דייוויס בתפקיד עובד ברכבת
גרנט הסלוב בתפקיד חבר בחבורה של פארקר
ביקורות

הסרט זכה לביקורות חיוביות. אתר הביקורות Rotten Tomatoes העניק לסרט דירוג של 91%, על סמך 32 ביקורות, עם דירוג ממוצע של 7.13/10. המבקרים שיבחו את ביצועי השחקנים ואת הצגת הסרט של החיים בתקופת השפל, תוך שהם מתלוננים מדי פעם על הקצב ורמת הסנטימנטליות שלו.
פרסים

בטקס פרסי האמן הצעיר זכתה סלנג'ר בקטגוריית השחקנית הצעירה הראשית הטובה ביותר בסרט עלילתי, והסרט עצמו היה מועמד לסרט הקולנוע המשפחתי הטוב ביותר (דרמה). אלברט וולסקי קיבל מועמדות לפרס האוסקר עבור עיצוב התלבושות הטוב ביותר.
הערות שוליים

↑  LA Times: A Test Case For The Family Film October 19, 1985
↑  "Team Disney--flying High In Burbank" July 28, 1985
↑  "The Journey of Natty Gann". Rotten Tomatoes. Flixster. נבדק ב-30 במרץ 2020. {{cite web}}:  (עזרה)
↑  LA Times: Movie Review: Grimness Of Heart In 'Natty Gann' Saga October 11, 1985
↑  New York Times: FILM: TALE OF RUNAWAY, 'JOURNEY OF NATTY GANN' January 17, 1986
↑  Variety-Review: “The Journey of Natty Gann” December 31, 1984
↑  "7th Annual Awards". אורכב מ-המקור ב-2010-11-14. נבדק ב-2010-10-18. "Seventh Annual Youth in Film Awards
1984-1985"
↑  "The 58th Academy Awards (1986) Nominees and Winners." Academy of Motion Picture Arts and Sciences.
| --- | --- |
בקרת זהויות :  BnF: cb16462506v (data)  VIAF: 305897904   WorldCat (עם VIAF): 305897904
עושים צהריים

עושים צהריים היא תוכנית רדיו יומית העוסקת בנושאי אקטואליה ומשודרת בגלי צה"ל בהגשתה של יעל דן בין השעות 13:00–14:00.
התוכנית היא מגזין אקטואליה העוסק גם בחדשות היום אך גם בנושאי חברה, תרבות, בריאות וכלכלה. התוכנית מובילה מאבקים חברתיים מתמשכים, ובמיוחד מתמקדת במאבק בפגיעות מיניות. התוכנית יזמה, בין השאר, את שינוי החוק על מנת להתיר לנפגעות ולנפגעי תקיפה מינית המעוניינות בכך להיחשף בכלי התקשורת בזהותן האמיתית. התוכנית עלתה לאוויר ב־30 באוגוסט 1998, וב־29 באוגוסט 2018 חגגה 20 שנה במשדר מיוחד.
בעבר התוכנית שודרה במשך שעתיים, בשעות הצוהריים. עם שינוי בלוח המשדרים שנערך בשנת 2015 בגלי צה"ל, קוצץ זמן השידור לשעה יומית אחת בלבד והיא משודרת כיום בימים ראשון עד רביעי בשעות 13:00–14:00. בשנת 2015 זכתה התוכנית בפרס מפקד גלי צה"ל. בשנת 2019, תוכנית 20 השנה של התכנית זיכתה אותה בפרס מפקד גלי צה"ל בפעם השנייה.
בפברואר 2025 פורסם כי התוכנית תרד מהאוויר במהלך חודש יוני הקרוב לאחר 27 שנות שידור. את התוכנית יחליפו שידורי מגזין תרבות, בידור ופנאי יומי.
הערות שוליים

↑  יעל דן, באתר גלי צה"ל
↑  נפגעות עבירות מין יוכלו להתראיין: "הייתי אמורה לשבת במאסר אם החוק היה נאכף", באתר גלי צה"ל, ‏12.12.2018
↑  עושים צהריים - משדר מיוחד לרגל 20 שנה לתכנית, באתר גלי צה"ל, ‏29 באוגוסט 2018
↑  אלכסנדר כץ, סוער בגל"צ: התכנית של יעל דן קוצצה בשעה - בגלל רצועת אקטואליה חדשה לרינו צרור, באתר אייס, 14 באפריל 2015
↑  אלכסנדר כץ, בין זוכי פרס מפקד גל"צ: יעל דן והתכניות 'יהיה בסדר' ו'האוניברסיטה המשודרת', באתר אייס, 6 בספטמבר 2015
↑  מפקד גלי צה״ל שמעון אלקבץ הכריז על התכניות הזוכות בפרס לשנת תשע'ט – 2019, באתר חמ״ל, ‏5 באוגוסט 2019
↑  גיל משעלי, ‏אחרי 27 שנים: "עושים צהריים" עם יעל דן יורדת מהאוויר, באתר ‏מאקו‏, 5 בפברואר 2025
סערה בים כנרת

| --- | --- |

 מידע כללי
 צייר:  רמברנדט
 תאריך יצירה:  1633
 טכניקה וחומרים:  שמן על בד
 ממדים בס"מ
 רוחב:  128 ס״מ 
 גובה:  160 ס״מ 
 נתונים על היצירה
 זרם אמנותי:  תור הזהב של הולנד 
 מספר יצירה:  P21s24 (Isabella Stewart Gardner Museum) 
 מיקום:  לא ידוע, נגנב ממוזיאון איזבלה סטוארט גרדנר, בוסטון, מסצ'וסטס, ארצות הברית
 
סערה בים כנרת (בהולנדית: Christus in de storm op het meer van Galilea) הוא ציור שמן על בד משנת 1633 מאת הצייר ההולנדי רמברנדט הרמנזון ואן ריין. הציור שאורכו 160 ס"מ ורוחבו 128 ס"מ הוצג במוזיאון איזבלה סטוארט גרדנר בעיר בוסטון. בשנת 1990 נגנב הציור מהמוזיאון יחד עם עוד 12 יצירות אמנות.
רקע ותיאור היצירה

הציור מתאר אירוע נסי המסופר בברית החדשה (הבשורה על־פי מרקוס, פרק ד', פסוקים 35–41): על פי הסיפור, ישו יצא עם תלמידיו למסע בים כנרת, אז תקפו רוחות עזות את הספינה ואיימו לשוברה. הציור מתמקד בשלב זה של הסיפור ומתאר את תלמידיו של ישו עומדים מבוהלים וחסרי אונים; חלקם מנסים בכל כוחם לייצב את הספינה ללא הצלחה, ותלמיד אחד אף נראה מקיא על צדה של הספינה. רק ישו, בפינה הימנית, נראה רגוע בעין הסערה, ואף נוזף בתלמידיו: "מדוע אתם חוששים קטני אמונה?" לאחר מכן נפנה ישו להרגיע את זעם הרוחות והגלים.
רמברנדט צייר את הציור בשנת 1633, זמן קצר לעבר מעברו לאמסטרדם מעיר הולדתו ליידן, תקופה בה ביסס את מעמדו כצייר המוביל בעיר של פורטרטים ואירועים היסטוריים. התיאור המפורט של האירוע, הביטויים המגוונים של הדמויות, כמו גם הצביעה הבהירה והמלוטשת אופייניים לסגנונו המוקדם של רמברנדט. ציור זה הוא היחיד של רמברנדט המציג נוף ימי.
השוד במוזיאון איזבלה סטוארט גרדנר

בבוקרו של יום 18 במרץ 1990, גנבים מחופשים לשוטרים פרצו למוזיאון איזבלה סטוארט גרדנר בבוסטון וגנבו את הציור "סערה בים כנרת" ו-12 יצירות נוספות, בהן ציורים של רמברנדט, מאנה, ורמר ודגה. גנבה זו נחשבת לגדולה ביותר בהיסטורית גנבת האמנות בארצות הברית ונותרה בלתי פתורה עד היום. המוזיאון עדיין מציג את המסגרות הריקות של הציורים במקומות התצוגה המקוריים שלהם.
בשנת 2013 הודיעה הבולשת הפדרלית של ארצות הברית, ה-FBI, שפענחה את התעלומה מי היה אחראי לפשע. ניתוח פלילי העלה כי השוד בוצע על ידי ארגון פשע מאורגן שבסיסיו בניו אינגלנד ועל חוף האוקיינוס האטלנטי, וכי הציורים הועברו בשעתו לקונטיקט ולפילדלפיה, שם הוצעו למכירה. מאז ועד היום לא פורסם מידע על התקדמות החקירה ועדיין לא ידוע מה עלה בגורל היצירות והיכן הן עשויות להיות.
לקריאה נוספת

Elvin Post:Vals Beeld
תמונה מזויפת: שוד האמנות הגדול ביותר בהיסטוריה האמריקאית מאת אלווין פוסט, מהולנדית: קרלה פרלשטיין, כנרת זמורה ביתן, 2009
הערות שוליים

↑  Gaultiere, Bill (29 במרץ 2013). "With Jesus in the Storm: Rembrandt's Meditation". Soul Shepherding (באנגלית). נבדק ב-2017-06-28. {{cite web}}:  (עזרה)
↑  TENDER - www.tendercreative.com, Isabella Stewart Gardner Museum : Christ in the Storm on the Sea of Galilee, www.gardnermuseum.org (באנגלית)
↑  "Has the biggest art heist in US history been solved? FBI says they've ID'd infamous thieves who stole half a BILLION dollars of art from Boston's Gardner Museum". Mail Online. נבדק ב-2017-06-23.
↑   הגרדיאן, פוענח שוד האמנות הגדול בהיסטוריה, באתר הארץ, 19 במרץ 2013
| רמברנדט |
| --- | --- | --- |
| יצירותיו | אחשוורוש והמן במשתה אסתר • אברהם מארח את שלושת המלאכים • אישה צעירה במסגרת תמונה • אנדרומדה כבולה אל הסלעים • ארטמיסיה • אריסטו מתבונן בפרוטומה של הומרוס • בת שבע במקלחת • דיוקן עצמי בגיל 63 • דנאה • הוועד של אגודת הדרייפרים • הכלה היהודייה • המלומד מעל דוכן הדרשות • דוד ואוריה • חטיפת אירופה • יוסף מספר את חלומותיו • יעקב מברך את בני יוסף • ירמיהו מבכה את חורבן ירושלים • משה שובר את לוחות הברית • משמר הלילה • משתה בלשאצר • סערה בים כנרת • חלום יוסף • סקילתו של סטפנוס הקדוש • עקדת יצחק • פטרוס הקדוש בכלא • שאול ודוד • שובו של הבן האובד • שיעור האנטומיה של ד"ר טולפ |  |
| ראו גם | בארוק • מאוריצהאוס • מוזיאון בית רמברנדט • רייקסמוזיאום |  |
| --- | --- |
בקרת זהויות :  RKDimages ID: 46845
עזרא לניאדו

עזרא לניאדו (נפטר ב-29 בספטמבר 1990) היה ראש המועצה המקומית טירת כרמל, מורה, מחנך, מנהל בית ספר וחוקר קהילות ישראל.
ביוגרפיה

עזרא לניאדו נולד בעיר מוסול שבעיראק, שם שימש כמורה וכמנהל בבית הספר אליאנס וכיהן כראש תנועת החלוץ הציונית שפעלה להעלאת יהודי מוסול לישראל.
עלה לארץ בשנת 1951, שירת בנח"ל והיה ממקימי קיבוץ נחל עוז בגבול רצועת עזה.
בשנת 1959 נבחר לראשות המועצה המקומית טירת כרמל. בתפקידו פעל נמרצות לשכן את תושבי המעברות בבתי קבע, לפתח תעשייה ומקורות תעסוקה ולהקמה וחיזוק תשתית החינוך ביישוב.
כיהן כראש המועצה עד לשנת 1965 ושוב בשנים 1968-1969.
עזרא עסק בחקר קהילות ישראל ותרם תרומה חשובה במחקרו על יהדות מוסול. בספריו ובמאמריו הוא העמיד גל עד לקהילה עתיקת שורשים זו.
ייסד את ארגון יהודי מוסול, עמד בראשו והיה לראש מרכז מורשת יהדות מוסול בטירת כרמל.
במקביל לעיסוקיו ולתפקידיו הרבים שימש כמורה ומחנך, הוא ראה ייעודו בחינוך ופעל כל ימיו לחינוך לערכים, לסובלנות, לדו קיום, לאהבת אדם, אהבת הארץ ואהבת הטבע.
שימש כמנהלו השני של בית הספר השש שנתי "שיפמן" בטירת כרמל.
לקריאה נוספת

עזרא לניאדו, יהדות מוצל מגלות שומרון עד מבצע עזרא ונחמיה, המכון לחקר יהדות מוצל, תשמ"א
| --- | --- |
בקרת זהויות :  NLI: 987007383189305171  ISNI: 0000 0000 3227 6731  LCCN: n82032545  VIAF: 306068782   WorldCat (עם VIAF): 306068782
סלימאן מנחם מני

| --- | --- |

 לידה:  1850 ה'תר"י בגדאד, עיראק
 פטירה:  18 בספטמבר 1924 (בגיל 74 בערך) י"ט באלול, ה'תרפ"ד
 מקום פעילות:  חברון
 תקופת הפעילות:  ?–1924 
 חיבוריו:  ממני פרייך
 
 תפקידים נוספים:  חכם באשי ורבה של חברון
הרב סלימאן מנחם מני (ה'תר"י-ה'תרפ"ד - 1850-18 בספטמבר 1924) היה ראש ישיבה, מורה צדק, אב בית דין, חכם באשי ורבה של חברון. לאחר פטירת הראשון לציון, הרב יעקב שאול אלישר, החליפו הרב מני במשך תקופה קצרה בתפקידו. עד לבחירתו לתפקיד החכם באשי של חברון, כתב ספרות יפה ושירים רבים.